אליפות ישראל בשחמט 2018

אליפות ישראל בשחמט 2018 הייתה אליפות ישראל ה-32 בשחמט, התקיימה בין התאריכים 11–20 בדצמבר 2018 במלון "אחוזת אסיינדה ביער" שבמעלות-תרשיחא. התחרות אורגנה על ידי האיגוד הישראלי לשחמט בשיתוף ובתמיכת מפעל הפיס, והועברה בשידור ישיר באתר האיגוד. באליפות הנשים זכתה יוליה שוויגר (שדורגה ראשונה גם בתחילת התחרות), בעלת דרגת אמן בינלאומי, שצברה 7 נקודות מ-9 אפשריות, והקדימה באיכות הנקודות את מרסל אפרוימסקי (שדורגה שנייה גם בתחילת התחרות), בעלת דרגת רב-אמן לנשים. הייתה זו זכייתה הראשונה של שוויגר באליפות ישראל. האליפות הפתוחה הסתיימה בניצחונו של רב-אמן אלון גרינפלד (שדורג תשיעי בתחילת התחרות לפי מד כושר) שצבר 6.5 נקודות מ-9 אפשריות, והקדים בהתרת שובר השוויון את רב-אמן יבגני פוסטני (שדורג ראשון בתחילת התחרות). הייתה זו זכייתו השנייה של גרינפלד בן ה-54 באליפות ישראל, כאשר הפעם הקודמת הייתה 34 שנים קודם לכן בשנת 1984. באליפויות הפתוחה התקיימו 9 סיבובים לפי השיטה השווייצרית. את התחרות ניהלו אסי פילוסוף ואלון כהן רביבו, השופט הראשי ואחראי על השיבוצים היה ירון ליניק. שופטים נוספים: בתחרות הפתוחה - שאול ויינשטיין ובתחרות הנשים - אילנה דוד. אלמוג בורשטיין הוא יו"ר ועדת הערעורים. קצב המשחקים היה: 40 מסעים ראשונים ל-90 דקות ועוד 30 דקות לסיום המשחק, עם תוספת של 30 שניות לכל מסע, החל מהמסע הראשון. התרת שוויון הנקודות התבצעה לפי שיטת בוכהולץ. קרן הפרסים עמדה על 75,000 ש"ח. עם 15 המשתתפות נמנו ארבע חברות נבחרת ישראל: יוליה שוויגר, מרסל אפרוימסקי, מאשה קלינובה ומיכל להב (שתי האחרונות היו גם אלופות ישראל, להב האלופה היוצאת). טבלת התוצאות בצמרת התחרות (מד הכושר נכון ל-1 בדצמבר 2018): הפתעת התחרות הייתה צעירת המשתתפות, נוגה אוריין בת ה-11, שצברה 4 נקודות. עם 30 המשתתפים בתחרות הפתוחה נמנו 10 רבי אמנים, מהם 5 אלופי ישראל בעבר: יהודה גרינפלד, אלון גרינפלד, גד רכליס, איליה סמירין ויקטור מיכלבסקי. בנוסף, השתתפו 5 אמנים בינלאומיים, ביניהם אלוף ישראל עד גיל 20, יהונתן בקלצ'וק. שניים מהמשתתפים היו חברי נבחרת ישראל באותה עת: סמירין ויבגני פוסטני. פרק זה לוקה בחסר. אנא תרמו לוויקיפדיה והשלימו אותו. לאחר הסיבוב השני הובילו עם מלוא שתי הנקודות האפשריות מיכלבסקי, זנן, בקלצ'וק וא. גרינפלד. לאחר הסיבוב הרביעי הוביל בתחרות מיכלבסקי עם 3.5 נקודות מ-4 אפשריות. לאחר הסיבוב החמישי מובילים בתחרות א. גרינפלד, מיכלבסקי ופוסטני עם 4 נקודות מ-5 אפשריות, לפני סמירין ושטיינברג עם 3.5 נקודות. בסיבוב השישי במשחקי הצמרת מיכלבסקי ופוסטני סיימו בתיקו, סמירין גבר על א. גרינפלד וזנן ושטיינברג סיימו בתיקו. לאחר סיבוב זה מובילים שלושת רבי האמנים שדורגו ראשונים בתחילת התחרות: מיכלבסקי, פוסטני וסמירין, שצברו 4.5 נקודות מ-6 אפשריות. אחריהם עם 4 נקודות: א. גרינפלד, בקלצ'וק ושטיינברג. טבלת הנקודות בצמרת התחרות (מד הכושר נכון ל-1 בדצמבר 2018): קובצי המשחקים באליפות, באתר האיגוד הישראלי לשחמט יוחנן אפק, מאבק דורות באליפויות ישראל, באתר האיגוד הישראלי לשחמט, 14 בדצמבר 2018 יוחנן אפק, אליפויות ישראל למחצית הדרך, באתר האיגוד הישראלי לשחמט, 17 בדצמבר 2018 יוחנן אפק, לקראת הישורת האחרונה: יבגני ויוליה מובילים, באתר האיגוד הישראלי לשחמט, 19 בדצמבר 2018 ישראל שרנצל, קרבות במעלות־תרשיחא, באתר הארץ, 20 בדצמבר 2018 יוחנן אפק, אלון גרינפלד ויוליה שוויגר – אלופי ישראל!, באתר האיגוד הישראלי לשחמט, 21 בדצמבר 2018 ישראל שרנצל, 34 שנים לאחר הפעם הראשונה, אלון גרינפלד זכה באליפות ישראל בשחמט, באתר הארץ, 22 בדצמבר 2018 ישראל שרנצל, אלוף חדש-ישן, באתר הארץ, 27 בדצמבר 2018 יוליה שוויגר ואלון גרינפלד - אלופי ישראל, באתר פיד"ה, 25 בדצמבר 2018 (באנגלית) טבלת תחרות הנשים, באתר האיגוד הישראלי לשחמט (נתוני מד כושר ישראלים) טבלת תחרות הפתוחה, באתר האיגוד הישראלי לשחמט (נתוני מד כושר ישראלים) טבלאות התחרויות, באתר צ'סרזלטס (נתוני מד כושר בינלאומיים) (באנגלית) ישראל שרנצל, 34 שנים לאחר הפעם הראשונה, אלון גרינפלד זכה באליפות ישראל בשחמט, באתר הארץ, 22 בדצמבר 2018 אסי פילוסוף, גמר אליפות ישראל 2018 - הזמנה, באתר האיגוד הישראלי לשחמט, 17 בספטמבר 2018